OpenLLM-France/wikimedia huggingface dataset:
# Trémilly

Trémilly Frantziako udalerria da, Marne Garaia departamenduan dagoena, Ekialde Handia eskualdean. 2013an 89 biztanle zituen.

## Demografia
### Biztanleria

2007an Trémilly udalerrian erroldatutako biztanleak 89 ziren. Familiak 36 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 42 etxebizitza zeuden, 39 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. Etxebizitza guzti hauek 41etxeak ziren. 39 etxebizitza nagusietatik 29 bere jabearen bizilekua ziren, 9 alokairuan okupaturik zeuden eta 1 doan lagata zegoen; 16 etxek lau gela zituzten eta 23 etxek bost zituzten. 24 etxek euren parking plaza propioa zuten azpian. 19 etxetan ibilgailu bat zegoen eta 13 etxetan bat baino gehiago zituzten.

## Ekonomia

2007an lan egiteko adina zuten pertsonak 49 ziren, horien artean 36 aktiboak ziren eta 13 inaktiboak ziren. 36 pertsona aktiboetatik 28 lanean zeuden (19 gizon eta 9 emakume) eta 8 langabezian zeuden (2 gizon eta 6 emakume). 13 pertsona inaktiboetatik 4 erretiraturik zeuden, 2 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 ostalaritza eta jatetxe enpresa zen.
2009an zeuden norbanakoentzako 2 zerbitzu publikoetatik, 1 igeltseroa zen eta 1 jatetxe.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q614001
* Multimedia: Trémilly / Q614001
# Turkemistango onagroa

Taxotaula bat irakurtzeko eraTurkestango onagroa Kontserbazio egoera: galzori larrian :
Sailkapen zientifikoa :
| Erreinua: | Animalia |
| Filuma: | Chordata |
| Klasea: | Mammalia |
| Ordena: | Perissodactyla |
| Familia: | Equidae |
| Generoa: | Equus |
| Espeziea: | Equus hemionus |
| Azpiespeziea: | Equus hemionus Kulan |
Sinonimoak :
Turkemistango onagroa, Equus hemonius kulan, Erdialdeko Asian hedatutako basasto baten azpiespeziea da.
Desagertzeko zorian dago eta kontserbatzeko hainbat ekimen burutzen ari dira egun.

## Erreferentziak

* ↑ http://www.iucnredlist.org/details/7951/0

## Kanpo estekak

* Datuak: Q3500533
* Multimedia: Equus hemionus kulan / Q3500533
* Espezieak: Equus hemionus kulan
# Turkestan mendiak

Turkestan mendiak Tian Shan mendikatearen mendebaldeko hedapena da. Guztira 340 kilometroko luzera du Kirgizistango eta Tadjikistango Alai mendietatik Uzbekistango Samarkandako oasietara. Mendikateko mendirik altuena 5.621 metroko Pik Skalisty da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-21).

## Kanpo estekak

* Datuak: Q1256366
* Multimedia: Turkestan Range / Q1256366
# Turkey (Texas)

Turkey Texasko hiri bat da. Hall konderrian kokatua dago. 2010ean 421 biztanle zituen, 2,12 kilometro koadrotan banatuta.

## Ikus, gainera

* Hall konderria

## Kanpo estekak

* Datuak: Q975535
* Multimedia: Turkey, Texas / Q975535
# Turkana (aintzira)

Turkana —antzinako Rudolf aintzira izenaz ezaguna— Kenia eta Etiopia artean dagoen aintzira da. Batzuetan hartzen zuen kolorea zela eta, Jadezko itsasoa ere deitu zioten.

## Geografia

Turkanak 6 405 km²-ko hedadura du; hori dela eta, munduko basamortu-lakurik handiena da. Chalbiko basamortua bere ondoan dago.
Turkanaren ingurua lehorra da oso. Hiru ibai dira aintzira hartan ahoa dutenak: Omo, Turkwel eta Kerio ibaiak. Turkanak lurruntzearen ondorioz baino ez du ura galtzen, baina haren sestra 10 metro jaitsi zen 1975 eta 1993 artean.

## Historia

1888an Samuel Teleki kondeak eta Ludwig von Höhnel tenienteak aitzidari Rudolf izena jarri zioten Austria-Hungariako Artxidukearen omenez. 1975an Turkana izena berreskuratu zuen. Eskualdeko biztanleak Gabbra, Rendille eta Turkana tribuetakoak dira.
Turkanaren ingurua oso garrantzitsua da antropologia ikerketetan, hantxe aurkitu baitituzte Skull 1470 burezurra edo Turkana Boy ("turkana mutila") bederatzi milioi urteko Homo erectus hezurdura.

## Erreferentziak

* ↑ Euskaltzaindia: 60. araua: Aintzirak.

## Kanpo estekak

* Datuak: Q182719
* Multimedia: Lake Turkana / Q182719
# Turkestanita

Turkestanita silikato motako minerala da eta steacyita taldearen kidea da.

## Ezaugarriak

Turkestanita silikato mineralaren formula kimikoa hau da: ${\ce {(K,\square )(Ca,Na)2ThSi8O20*nH2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Turkestanite: Mineral information, data and localities.» www.mindat.org (Noiz kontsultatua: 12-05-2019).
# Turkey (Ipar Carolina)

Turkey Ipar Carolinako herri bat da. Sampson konderrian kokatua dago. 2010ean 292 biztanle zituen, 1,03 kilometro koadrotan banatuta.

## Ikus, gainera

* Sampson konderria

## Kanpo estekak

* Datuak: Q2024092
# Turkestan (hiria)

Turkestan (kazakheraz: Түркістан; errusieraz: Туркестан) Hegoaldeko Kazakhstan probintziako hiri bat da, Sir Daria ibaiaren ondoan dagoena. Xymkentik 160 kilometro ipar-mendebaldera dago Trans-Aral trenbidearen erdian, iparraldean Kyzylorda eta hegoaldean Taxkent dituela.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2015-06-21).

## Kanpo estekak

* Datuak: Q848638
* Multimedia: Turkistan (city) / Q848638
# Turkesa

Turkesa aluminiodun eta kobredun mineral fosfato opaku berde-urdina da, kolore bati izena emate diona. Turkesaren formula kimikoa CuAl$_6$(PO$_4$)$_4$(OH)$_8$·4H$_2$O da. Sistema triklinikoan kristaltzen da; gogortasuna, 6koa du Mohs eskalan, eta aski hauskorra da.
Harribitxi gisa oso erabilia izan den substantzia arraroa da. Oso balioetsia izan da milaka urtez, baina egun, beste bitxi opaku batzuek bezala, balioa galdu du imitazioen eta bitxi sintetikoen sarreraren ondorioz. Turkesa kolorekoa preziatuena da, nahiz berde-urdina edo berde-horia ere izan daitekeen.
K.a. 4000-3000 urteen bitartean jadanik Sinai penintsulako hobiak ustiatzen ziren. Turkia, Iran eta India izan dira Europaren hornitzaileak historian zehar; Ipar Afrika eta Siberia ere turkesa ekoizleak dira. Bestalde, Ipar Amerikako indiarrek mendez mende ustiatu zituzten egungo Estatu Batuetako hego-mendebaldeko meategiak.

## Kolorea

Turkesa kolore berde-urdin baten izena da, harriak berak duenaren ñabardurakoa. Izena harritik datorkio, noski, eta hau frantsesezko Turquoise hitzetik, turkiarra alegia, gurutzaldien garaian ezaguna egin baitzen.
Nahiz eta RGB kolore-ereduko sistema hamaseitarrean 40E0D0 kodea izan, hainbat ñabardura ere izan dezake, ilunagoak edo argiagoak:
| izena | C | M | Y | K | R | G | B | HEX |
| Turkesa argia | ? | ? | ? | ? | 175 | 238 | 238 | AFEEEE |
| Urdin-turkesa | 100 | 000 | 006 | 000 | 0 | 255 | 239 | 00FFEF |
| Turkesa ertaina | ? | ? | ? | ? | 72 | 209 | 204 | 48D1CC |
| Turkesa iluna | ? | ? | ? | ? | 0 | 206 | 209 | 00CED1 |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q165254
* Multimedia: Turquoise (mineral) / Q165254
# Turkey Creek (Louisiana)

Turkey Creek Louisianaeko herri bat da. Evangeline parrokian kokatua dago. 2010ean 441 biztanle zituen, 6,42 kilometro koadrotan banatuta.

## Ikus, gainera

* Evangeline parrokia

## Kanpo estekak

* Datuak: Q2154608
* Multimedia: Turkey Creek, Louisiana / Q2154608
# Trethewey

Trethewey, kornubieraz: Tredhewi, Ingalaterrako Kornualles konderriko herrixka bat da.

## Kanpo estekak

* Datuak: Q7838867
* Multimedia: Trethewey / Q7838867
# Trethillick

Trethillick, Ingalaterrako Kornualles konderriko herrixka bat da.

## Kanpo estekak

* Datuak: Q7838869
* Multimedia: Trethillick / Q7838869
# Tretioscincus

Tretioscincus Gymnophthalmidae familiaren barruko narrasti genero bat da. Antilletan bizi dira.

## Espezieak

* Tretioscincus agilis (Ruthven, 1916)
* Tretioscincus bifasciatus (Duméril, 1851)
* Tretioscincus oriximinensis Avila 1995

## Kanpo estekak

* Datuak: Q641470
* Multimedia: Tretioscincus / Q641470
* Espezieak: Tretioscincus
# Trethevy

Trethevy, kornubieraz: Tredhewi, Ingalaterrako Kornualles konderriko herrixka bat da.

## Kanpo estekak

* Datuak: Q7838866
* Multimedia: Trethevy / Q7838866
# Trethomas

Trethomas edota Thomastown, ingelesez: Tretomos, Galesko udalerri txiki bat da, Caerphilly konderrian. Caerphilly udalerritik 4 kilometro ipar-ekialdera dago.

## Kanpo estekak

* Datuak: Q11020503
* Multimedia: Trethomas / Q11020503
# Trethosa

Trethosa, Ingalaterrako Kornualles konderriko herrixka eta parrokia zibil bat da.

## Kanpo estekak

* Datuak: Q7838870
# Trethowel

Trethowel, Ingalaterrako Kornualles konderriko herrixka bat da, St Austell udalerriaren iparraldean.

## Kanpo estekak

* Datuak: Q15058928
# Trethurgy

Trethurgy, kornubieraz: Tredhevergi, Ingalaterrako Kornualles konderriko herri bat da.

## Kanpo estekak

* Datuak: Q7838873
# Trethellan Water

Trethellan Water, Ingalaterrako Kornualles konderriko herrixka bat da, Lanner herriaren hegoaldean.

## Kanpo estekak

* Datuak: Q7838865
# Txakurraren partia

Txakurraren partia edo Txuriko 1975an Txomin Artola kantautoreak kaleratutako abesti bat da.
Abestiaren gaia Txuriko izeneko txakur bat da. Hitzak Txomin Artolaren aita zen Fernando Bordari Artola bertsolariak idatzitakoak dira.

## Hitzak

Gu gazte giñadela txalupa guziak txakurtxo bat ohi zuten ontzi barrenian begi-erne, abila etzan zaunkaria ihes zihoan arraia harrapatzailea.
Seme, esango dizut nola gertatzen zan punitutako arraia suelto... batzuetan legatzak, ospa! ihes... txakurra, jauzten zan ta bet-betean arraia artzen zun ortzetan.
Lana orren saria zakurren partia deitzen genion guziok ongi merezia! maitea, maitea zan zakur ehiztaria txalupa betetzen zun anima gabiak...
Unea etorri da zuri kontatzeko zer nolako txakurra zen gure "Txuriko" auin izugarriak etzun izutuko arraia utzi baiûo lenago itoko.
Goiz itsusi batean ez naiz ez aztuko bere lana beteaz jauzi zan "Txuriko" baga haundi artean ehiza...! ez utziko! legatz aundi batekin ito zan betiko.

## Kanpo estekak

* Txakurraren partia abestia entzungai
* Datuak: Q12268317
# Txakurtxoaren jarrera

Txakurtxoaren jarrera edo tergo koito sexu jarrera baten izena da. Pertsonetako bat makurtzen da, lau hankatan jarri (normalki eskuak eta belaunak lurraren kontra) edo bere sabela lurraren aurka jarrita, eta sarpena edo beste jarduera sexual batzuk ematen dira. Jarrera honetan atzetik egiten da sarketa. Ez da bakarra hori gertatzen dena, adibidez goilararen jarreran ere berdina gertatzen da. Ez da zertan sarpenik eman behar izen hau emateko, eta masturbazioa edo uzki-sexua ere eman daiteke erraz.
Jarrera honetan bikotekide bat pasiboa da, bestea aktiboa den bitartean. Bikotekideen artean nor den dominantea eta nor submisiboa ez da determinantea pasibo-aktibo jarrera hartzeko. Bikotekide pasiboak hainbat aukera eskaintzen ditu jarduera sexualerako: bikotekide aktiboak sarpena egin dezake alutik, uzkitik edo aho-sexua egin (cunnilingus, felazioa edo anilingusa).

## Izena

Antzinako Erroman coitus more ferarum izena hartzen zuen, hau da, koitoa animalia basatien moduan. Txakurrek sarketa egiteko moduagatik izen hau erabili ohi da gaur egun (ingelesez: Doggy style, gaztelaniaz: Posición del perro, frantsesez: Levrette). Kama Sutran "behiaren jarrera" edo "behiaren kongresua" izena ematen zaio.

## Erreferentziak

* ↑ Nerea Sancho Esnaola. (2012). Euskal Herriko Unibertsitatea ISBN 978-84-9860-693-5..

## Kanpo estekak

* Datuak: Q300648
* Multimedia: Doggy style positions / Q300648
# Txalaparta (albuma)

Txalaparta Gorka Knörr abeslari arabarrak 1976an plazaratu zuen albuma da. Movieplay zigiluarekin atera zuen. Bere lan zabalduena izan zen: disko honekin, lehen aldiz, Gorka Knörrrek benetako arrakasta lortu zuen, eta diskoaren salmentak handiak izan ziren.. Albumari izenburua eman zion abestiarekin batera Lluis Llach katalanaren "L'estaca" abestiaren Xabier Letek prestatutako euskal bertsioa zabaldu zuen. Grabazioaren zuzendaria Gustavo Ramudo izan zen. Moldaketak Horacios Icastorenak izan ziren.

## Abestiak
### A aldea

* «Txalaparta», 03:09. G. Knörr
* «Itxasoari begira», 03:12. G. Knörr - Mikel Arregi
* «Agure zaharra» 4,45. Xabier Lete - Lluis Llach
* «Zenbat eurik», 03:50. G. Knörr -
* «Katalintxu», 02:40. Arabako herri-abestia.

### B aldea

* «Gebara» , 04:04. G. Knörr
* «Ez dugu etsiko» 03:14. G. Knörr
* «Eskolan», 04:09. G. Knörr
* «Hilgo naiz» , 03:34. G. Knörr -Bitoriano Gandiaga
* «Bildu gara», 2,36. G. Knörr - Gorka Trintxerpe

## Erreferentziak

* ↑ https://www.historiasderock.com/gorka-knorr-1976-txalaparta.html
* ↑ https://www.beltzarecords.com/beltzashop/catalogo/referencia/1708933-txalaparta-gorka-knorr

## Kanpo estekak

* Datuak: Q127521283
# Txalaparta (argitaletxea)

    Artikulu hau argitaletxea buruzkoa da; musika tresna gaitzat duena beste hau da: «Txalaparta»
    Artikulu hau argitaletxea buruzkoa da; The Chieftains irlandar taldearen abestia gaitzat duena beste hau da: «Txalaparta (The Chieftains)»
Txalaparta Euskal Herriko argitaletxe bat da, 1988an sortua eta egoitza Tafallan duena (Nafarroa Garaia). Gaztelaniaz eta euskaraz argitaratzen dute batik bat, 30-40 liburu urtean: euskal literatura, beste herrietakoa, saiakera politikoa eta historikoa, kritika soziala, ezkerraren klasikoak, historia entziklopediak, besteak beste. Argitaletxearen ezaugarri nabarmenena bere harpidedun eta irakurle kopurua dira.
Orain, Editoriales Independientes izenarekin, elkarlanean ari dira beste herrietako argitaletxeekin. Hala, Mexikoko ERA, Txileko LOM eta Uruguaiko Trilce argitaletxeekin batera argitalpen aniztasunaren alde ageri dira.
Argitaletxeak Altafaylla kultura elkartea hartu zuen oinarritu bere sorreran, aldarrikapen kutsuko liburuei tartea eman eta zabaltzeko. Jose Mari Espartza izan du harrezkero sortzaile eta bultza-indar nagusia; haren esanetan, Txalapartak langile talde gaztea du, eta 1.300 liburuko funtsa. Argitaletxea abian jartzeko unean, Navarra 1936. De la esperanza al terror liburuak oihartzun handia hartu zuen.
2023ko irailaren 22an, 35. urteurrena ospatu eta liburu-denda eta egoitza berria ireki zuten Iruñeko Kale Nagusian. Une horretan, Mikel Buldain zebilen argitaletxearen kudeatzaile, eta Garazi Arrula editore

## Egileak

Txalapartarekin lanak argitaratu dituzten egileen artean nabarmentzekoak dira Joseba Sarrionandia, Patxi Zabaleta, Edorta Jimenez, Manu Ortega, Laura Mintegi eta Jon Alonso, besteak beste.

## Bildumak

* Orreaga.
* Gebara.
* Ravel.
* Gure Klasikoak.
* Axuri Beltza.
* Literotura.
* Kortazar.
* Ekin-Txalaparta.
* TXO

## Erreferentziak

* ↑ Gorraiz, Uxue Rey. (2023-09-22). «Txalaparta: 35 urte literatur apologian» Berria (Noiz kontsultatua: 2023-09-22).

## Ikus, gainera

* Euskal Herriko argitaletxeen zerrenda
* Durangoko Azoka

## Kanpo estekak

* (Gaztelaniaz)(Ingelesez)Txalapartaren webgunea
* Datuak: Q3822698
# Txalet

Txaletak Alpe aldeko ohiko zurezko eraikinak dira. Teilatuak maldan dituzte eta teilatu-hegalak fatxadatik ateratzen dira.
Aspaldi batean, Suitzako artzainek abeletxe bezala erabiltzen zituzten, eta uda iristen zenean, abereak garaiera gutxiagoko larretara eramaten zituzten. Gainera, artzainak han bizi ziren eta abereek ekoitzitako esnearekin gurina eta gazta egiten zuten kontserba zedin.
Haatik, gaur egun, txaleta, estilo hau jarraituz eraikitako edozein landetxe edo etxebizitzari deritzo.

## Ikus, gainera

* Txabola

## Kanpo estekak

* Datuak: Q136689
* Multimedia: Chalets / Q136689
# Txaldatxurreko lubakiak

Txaldatxurreko lubakiak Zubietako Zubietamendi mendiko tontorretako batean 1936ko gerran eraiki ziren lubakiak dira. Errepublikaren aldekoek eta matxinoek eraiki zituzten. Lubakiak aurretik egin bazituzten ere, bertan gerrako frontea 1936ko irailaren 5etik 7ra egon zen gutxienez.

## Kokapena

Txaldatxur Zubietako Zubietamendi mendiko tontor bat da. Larrauletik Mendizorrotzeraino zihoan frontearen parte ziren bertan eraikitako lubakiak. Fronte horren puntu nagusia Andatza zen. Bertatik Andoain, Lasarte eta Usurbil ikus zitezkeen. Gaur egun landarediak eragozten ditu hainbat ikuspegi.

## Fronte egoera

Altxatutakoak Nafarroatik zetozen. Haien artean Lizarrako erreketeen lehenengo konpainia. Belkoain mendia hartuta, hurrengo egunetan, irailaren hasieran, Txaldatxurren izan zen frontea. Bi eraso jo zituzten faxistek, Cayuela teniente Koronelaren gidaritzapean, Txaldatxur gaina hartu nahian, irailaren 5ean eta 6an, baina ezin izan zuten. Hirugarrenean, atzetik ezustean hartu zituzten Errepublikaren aldekoak, eta hauek atzera egin behar izan zuten.
Hurrengo egunetan errepublikazaleek berriro hartu zuten tokia. Hau dela eta, badaude altxatutakoen lubakiak ere, tontor honetan. Eraso honetan parte hartu zuten Garellanoren 2 konpainiak, sozialisten 2 konpainiak, anarkistek, nazionalistek (Euzko Gaztediko Iradiren mutilak) eta Ibaizabaleko 2 sekziok.

## Gaur egungo egoera

2013 urtean Islada ezkutatuak taldea 1936ko gerraren testigantzak aztertzen hasi zen. Lubakiak garbitu zituzten eta garai hartako hainbat gauza berreskuratu. Armen aztarna ugari aurkitu zituzten: Mauser fusilen eta pistolen bala zorroak, bonba zatiak, horien artean, granada eta obus bat... Bestelakoak ere bai: gerrikoen belarriak, koilara eta sardexkak, eta batez ere, sardina latak irekitzekoak.

## Erreferentziak

* ↑ Usurbilgo ondarea ezagutzen. Josu Tellabide, Asier Agirresarobe. Usurbil, 2009. Noaua, Alkartasuna, Usurbilgo udala.
* ↑ 120 metro lubaki. Arantxa Iraola. Berria. 2014-03-22

## Kanpo estekak

* Datuak: Q25473551
# Txakurraren iturria

Txakurraren iturria Bilboko Alde Zaharreko iturri historikoa da. Hasiera batean merkatura eramaten ziren animalientzako edaska bat izan zen. 1800. urtean hiru kainu egin zitzaizkion, lehoien buruaz ornituta. Moldaketa neoklasiko horren arkitektoak Juan Bautista Orueta eta Miguel Maruri izan ziren. Antza, jendeak animaliak ez zituen ondo bereizten eta hortik omen dator txakurraren erreferentzia. Iturri ezagun hau Txakur kalean dago kokatuta. Haren kontserbazio egoera ez da oso ona.

## Erreferentziak

* ↑ http://www.bizkaia.eus/Home2/Archivos/DPTO7/Temas/Turismo/PDF/Neoclasicismo.pdf
* ↑ http://www.minube.com/rincon/fuente-del-perro-a48630#modal-91793

## Kanpo estekak

* Datuak: Q25477142
* Multimedia: Fuente del Perro / Q25477142
# Txalaparta (The Chieftains)

    Artikulu hau The Chieftains irlandar taldearen abestia buruzkoa da; musika tresna gaitzat duena beste hau da: «Txalaparta»
    Artikulu hau musika tresnari buruzkoa da; argitaletxea gaitzat duena beste hau da: «Txalaparta (argitaletxea)»
Txalaparta 1996an The Chieftains irlandar taldeak Santiago diskoaren barnean argitaratu zuen abestia da. 1:18 minutuko luzera du. Bertan, euskal musikan ohikoak diren txalaparta edo soinua musika-tresnak irlandar musikaren doinuekin nahastu zituzten, bereziki tin whistle txirula nabarmentzen delarik.

## Kanpo estekak

* The Chieftains taldearen Txalaparta abestia entzungai
* Datuak: Q12268318
# Tri Bleiz Die

Tri Bleiz Die Nantesko punk musika taldea da, bretainiera hutsez abesten duena.
Jogailu tradizionalak (txirula...) eta punk musikaren instrumentu tipikoak (gitarra elektrikoa, bateria...) batzen dituzte. Kanta gehienak eurek sortuak dira, baina abesti tradizionalak ere moldatzen dituzte. 2006ko urriaren 26an taldea desegin zen, Les Baragouineurs eta beste talde batzuekin kontzertua eman ostean.

## Taldekideak

* Ahotsa eta gitarra: Stéphane Guérois
* Lehen gitarra: Laurent Moulin
* Baxua: Pascal Bossis
* Bateria: Gwenolé Michenaud
* Biolona: Florian Herry

## Diskografia

* 1999 : Disuj, maketa 5 titulu ;
* 2000 : Dalc'homp mat !, autoekoizpena;
* 2002 : Arabat Dekoniñ Memestra, autoekoizpena;
* 2005 : Milendall, autoekoizpena;

## Kanpo estekak

Webgune ofiziala
* Datuak: Q3092112
* Multimedia: Tri Bleiz Die / Q3092112
# Triacanthidae

Triacanthidae arrain tetraodontiformeen familia bat da, Indiako ozeanoan eta Ozeano Barean bizi dena.
Kostaldeetatik urrun bizi direnez, ez dakigu asko bere bizitzei buruz. 15 eta 30 cm arteko luzera dute. Familiak zazpi espezie ditu, lau generotan banaturik.

## Erreferentziak

* ↑ Matsura, Keiichi & Tyler, James C.. (1998). Encyclopedia of Fishes. San Diego: Academic Press, 228 or. ISBN 0-12-547665-5..

## Kanpo estekak

* Datuak: Q1057142
* Multimedia: Triacanthidae / Q1057142
* Espezieak: Triacanthidae
# Tri-City (Oregon)

Tri-City Ameriketako Estatu Batuetako erroldak esleitutako leku bat da. Douglas konderrian dago, Oregon estatuan. 4.019 biztanle ditu, 18,730895 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q2628682
# Tri Yann

Tri Yann (euskaraz Hiru Joanak) Bretainiako zelta musika edo folk musika talde beterano bat da. Naoned/Nantes hirian sortu zen. Taldearen jatorrizko izena Tri Yann an Naoned zen, hots, "Nantesko hiru Joanak".

## Diskografia
### Diskoak

* 1972 Tri Yann an Naoned
* 1973 Dix ans, Dix filles
* 1974 Suite Gallaise
* 1976 La Découverte ou l'Ignorance
* 1978 Urba
* 1981 An Héol a zo Glaz Le Soleil est Vert
* 1983 Café du Bon Coin
* 1985 Anniverscène(Live)
* 1988 Le Vaisseau de Pierre
* 1990 Belle et rebelle
* 1995 Portraits
* 1996 Tri Yann en concert
* 1998 La veillée du troisième millénaire
* 1998 Tri Yann et l'Orchestre national des Pays de la Loire, La Tradition Symphonique
* 2001 Le Pélégrin
* 2001 30 ans au Zénith
* 2003 Marines
* 2004 Tri Yann et l'Orchestre national des Pays de la Loire, la Tradition Symphonique 2
* 2007 Abysses

## Errekopilazioak

* 1986 Master Série.
* 1994 Inventaire 1970-1993
* 1995 Inventaire Volume 2
* 1996 Ar Gwellañ gant Tri Yann - Le Meilleur de Tri Yann (2 CD)
* 1998 Trilogie (3 CD)
* 1999 L'essentiel en concert
* 2003 La musique a une histoire. Anthologie Tri Yann (3 CD)
* 2007 Tri Yann - Best of (1972 - 1990)
* 2007 Morceaux de Choix : Taldeak burututako errekopilazioa.

## VHS-DVD

* 1993 Inventaire le concert (egilea: Christian Robin). VHS formatuan bakarrik
* 1996 Les coulisses de Tri Yann Tournée été 1996 (Christophe Dagobert-en filma). VHS formatuan bakarrik
* 2001 Trente ans au Zénith (DVD)
* 2004 Les racines du futur (DVD + CD errekopilatioa)

## Kanpo estekak

* Tri Yann musika taldearen webgunea (Frantsesez)
* Datuak: Q10703
* Multimedia: Tri Yann / Q10703
# Triac

Triac-a edo korronte alternorako triodoa (ingelesez triode for alternating current) osagai elektroniko aktibo erdieroalea da. Tiristorea ez bezala, triaca bidirekzionala da, hau da korrontea bi noranzkoetan eroan dezake. Triacak bi funtzionamendu modu ditu: blokeoa eta eroapena.
Hiru elektrodoz osatua dago: atea (gate), A1 eta A2 (kasu honetan ez zaie anodo eta katodo izenak ematen alderanzgarriak direlako).
Triaca atea terminaletik desarratzen da. Ateko terminalean korronterik ez duen bitartean triaca blokeo moduan funtzionatzen du, hau da, ez du korronterik eroaten A1 eta A2 terminalen artean. Baina ateko terminalean korronte bat ezartzen zaionean triaca desarratzen da eta korrontea igarotzen uzten du, eroapen moduan egiten du lan. Eroapen moduan dabilen triaca itzaltzeko ateko korrontea kendu behar da.
Bere portaera ateko terminal komuna duten eta antiparaleloan dauden bi tiristoreen antzekoa da.

## Ikus, gainera

* Diac.
* Tiristorea.

## Kanpo estekak

* Datuak: Q221499
* Multimedia: Triacs / Q221499